ประกาศกรมวิชาการเกษตรประกาศกรมวิชาการเกษตรเรื่องการรับรองพืชหรือสินค้าพืชที่มิได้รับการตัดต่อสารพันธุกรรมพ.ศ. ๒๕๔๔[๑] ด้วยในปัจจุบันการส่งออกสินค้าพืชสู่ตลาดต่างประเทศกำลังประสบปัญหาเนื่องจากประเทศผู้นำเข้าที่สำคัญบางประเทศได้นำเรื่องพืชที่ได้รับการตัดต่อสารพันธุกรรมกำหนดเป็นเงื่อนไขการนำเข้า ดังเช่นตลาดในกลุ่มประเทศสหภาพยุโรปผู้ส่งออกไม่สามารถส่งสินค้าพืชไปจำหน่ายได้หากไม่ได้มีการรับรองว่าสินค้าพืชนั้นมิใช่พืชที่ได้รับการตัดต่อสารพันธุกรรมซึ่งข้อกำหนดดังกล่าวมีผลกระทบต่อการส่งออกสินค้าพืชของประเทศไทยเป็นอย่างมาก ดังนั้นเพื่อแก้ปัญหาการส่งออกสินค้าพืชและเพื่อเป็นการสนับสนุนการส่งออกตามนโยบายของรัฐบาลตลอดทั้งเป็นการให้บริการแก่ภาคเอกชนผู้ส่งออก รวมถึงบุคคลทั่วไปกรมวิชาการเกษตรจึงออกประกาศเรื่องการรับรองพืชหรือสินค้าพืชที่มิได้รับการตัดต่อสารพันธุกรรมไว้ดังนี้ข้อ๑ ผู้ใดประสงค์จะให้กรมวิชาการเกษตรรับรองว่าพืชหรือสินค้าพืชนั้นมิใช่พืชที่ได้รับการตัดต่อสารพันธุกรรมให้ยื่นคำขอตามแบบ สทช. ๑ - ๑ ท้ายประกาศ พร้อมแจ้งชื่อบริษัทฯหรือหน่วยงานที่กรมวิชาการเกษตรประกาศรายชื่อเป็นผู้สุ่มเก็บตัวอย่างสินค้าพืช ณสำนักวิจัยและพัฒนาเทคโนโลยีชีวภาพ กรมวิชาการเกษตรข้อ๒ให้บริษัทหรือหน่วยงานที่กรมวิชาการเกษตรประกาศรายชื่อเป็นผู้สุ่มเก็บตัวอย่างสินค้าพืชทำการสุ่มเก็บตัวอย่างสินค้าพืชโดยอยู่ภายใต้การกำกับดูแลของเจ้าหน้าที่จากกรมวิชาการเกษตรตามมาตรฐานสากลที่กำหนด ดังนี้๒.๑สินค้าพืชลักษณะเป็นเมล็ดพันธุ์ (Seed) สุ่มเก็บตัวอย่างโดยใช้มาตรฐานสากล ISTA๒.๒สินค้าพืชลักษณะเป็นเมล็ด (Grain) สุ่มเก็บตัวอย่างโดยใช้มาตรฐานสากล Gafta หรือ ISO R 950๒.๓สินค้าพืชลักษณะเป็นผลิตภัณฑ์ (product) คงรูปในรูปแบบต่าง ๆสุ่มเก็บตัวอย่างโดยใช้มาตรฐานสากล FAO/WHO Codex ซึ่งสำนักงานมาตรฐานผลิตภัณฑ์อุตสาหกรรมได้นำมาปรับใช้เป็นมาตรฐานผลิตภัณฑ์อุตสาหกรรมในการสุ่มตัวอย่างมอก. ๔๖๕ - ๒๐๒๗ ทั้งนี้จะใช้วิธีการสุ่มเก็บตัวอย่างมาตรฐาน Codex โดยวิธีปลีกย่อยใดกรมวิชาการเกษตรจะพิจารณาจากแหล่งที่มาของวัตถุดิบที่ใช้ผลิตอาหารสำเร็จรูปข้อ๓บริษัทหรือหน่วยงานผู้สุ่มเก็บตัวอย่างสินค้าพืชต้องออกหนังสือรับรองการสุ่มเก็บตัวอย่างสินค้าพืช ตามแบบ สทช. ๑ - ๒ ท้ายประกาศข้อ๔ ตัวอย่างสินค้าพืชให้แบ่งเป็น ๓ส่วน โดยให้จัดการแต่ละส่วน ดังนี้ส่วนที่๑ เก็บไว้ที่ผู้ประกอบการส่วนที่๒ ใช้ตรวจวิเคราะห์ทางวิทยาศาสตร์ส่วนที่๓เก็บไว้ที่ห้องปฏิบัติการตรวจวิเคราะห์ทางวิทยาศาสตร์เพื่อใช้ตรวจวิเคราะห์ซ้ำในกรณีเกิดปัญหาเกี่ยวกับผลการวิเคราะห์ข้อ๕การตรวจวิเคราะห์ทางวิทยาศาสตร์ใช้เวลาในการตรวจวิเคราะห์ไม่เกิน ๑๕วันทำการ นับจากวันที่ห้องปฏิบัติการได้รับตัวอย่างพืชหรือสินค้าพืช นั้นข้อ๖กรมวิชาการเกษตรจะออกหนังสือรับรองพืชหรือสินค้าพืชตามแบบหนังสือรับรองท้ายประกาศโดยจะรับรองให้เฉพาะกรณีว่าเป็นพืชหรือสินค้าพืชที่มิได้รับการตัดต่อสารพันธุกรรมเท่านั้นข้อ๗ ตัวอย่างสินค้าพืชส่วนที่ ๓ผู้ประกอบการสามารถจะขอรับคืนได้โดยแสดงความประสงค์ต่อเจ้าหน้าที่พร้อมกับรับรองเป็นเอกสารว่าประเทศคู่ค้าปลายทางได้ยอมรับสินค้าพืชนั้นไว้โดยไม่มีปัญหากรณีที่ผู้ประกอบการไม่ขอรับคืนหรือขอรับคืนแล้วไม่มารับคืนซึ่งตัวอย่างสินค้าส่วนที่๓ ภายในเวลา ๖ เดือนนับจากวันที่ออกหนังสือรับรองให้กรมวิชาการเกษตรดำเนินการกับตัวอย่างสินค้าดังกล่าว ตามที่เห็นสมควรข้อ๘ค่าตรวจวิเคราะห์ทางวิทยาศาสตร์ของพืชหรือตัวอย่างสินค้าพืชผู้ยื่นคำขอเป็นผู้รับผิดชอบตามอัตราที่กรมวิชาการเกษตรกำหนดข้อ๙ ค่าพาหนะและค่าล่วงเวลาในการกำกับดูแลการสุ่มเก็บตัวอย่างสินค้าพืชของเจ้าหน้าที่จากกรมวิชาการเกษตรผู้ยื่นคำขอเป็นผู้รับผิดชอบ ทั้งนี้ตามอัตราที่ระเบียบของทางราชการกำหนดทั้งนี้ตั้งแต่บัดนี้เป็นต้นไปประกาศ ณ วันที่ ๒๑มีนาคม พ.ศ. ๒๕๔๔อนันต์ ดาโลดมอธิบดีกรมวิชาการเกษตร[เอกสารแนบท้าย]๑.คำขอหนังสือรับรองพืชหรือสินค้าที่มิได้รับการตัดต่อสารพันธุกรรม (แบบ สทช. ๑ ๑)๒. หนังสือรับรองการสุ่มเก็บตัวอย่างสินค้าพืช (แบบ สทช. ๑ ๒)(ดูข้อมูลจากภาพกฎหมาย)พิมลกร/ผู้จัดทำ๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖จุฑามาศ/ปรับปรุง๒๘ พฤษภาคม ๒๕๕๘[๑] ราชกิจจานุเบกษาเล่ม ๑๑๘/ตอนพิเศษ ๔๑ ง/หน้า ๑๔/๓ พฤษภาคม ๒๕๔๔